L’Ajuntament de Burjassot se suma, en silenci, a la condemna per l’últim assassinat masclista a l’Alfàs del Pi
2025-07-24

L’Ajuntament de Burjassot s’ha sumat hui dijous, 8 de febrer, al minut de silenci, convocat tant per la Generalitat Valenciana com per la Federació Valenciana de Municipis i Províncies (FVMP) per a condemnar l’últim assassinat masclista esdevingut en la localitat alacantina de l’Alfàs del Pi.

A les 12 h, bona part de la Corporació Municipal, encapçalada per l’alcalde de Burjassot, Rafa García, a més de treballadors i treballadores de la plantilla municipal han eixit a la porta del consistori per a guardar un minut de silenci, com a símbol de condemna a l’assassinat masclista d’una dona de 44 anys d’edat, a les mans de la seua parella i com a mostra de solidaritat envers els familiars i amics de la víctima.